text: Новая форма пераказу ў відэа-фармаце – на англійскай, французскай, іспанскай, італьянскай, партугальскай, кітайскай і арабскай мовах – у Інтэрнэце прапанавана для прэзентацыі штомесячных папскіх малітоўных інтэнцый. Прычым іх агучвае сам Пантыфік. Яго першы відэазварот быў размешчаны 6 студзеня на спецыяльна створанай Інтэрнэт- старонцы thepopevideo.org. У ім Святы Айцец, у суправаджэнні прадстаўнікоў католікаў, юдэяў, мусульман і будыстаў гаварыў аб выкліку, якім з’яўляецца міжрэлігійны дыялог.
  Словы Францішка ілюстрыраваліся выявамі, якія нагадваюць аб сустрэчах з прадстаўнікамі іншых хрысціянскіх канфесій і іншых рэлігій.